邢讓

邢讓（），字遜之，山西平陽府襄陵縣人。明朝官員，同進士出身。九月二十八日生。

生平
邢讓少年入國子監，中正統九年（1444年）甲子科山西鄉試第十二名。為李時勉所器重。明英宗正統十三年（1448年），中進士，改庶吉士，十四年十二月授翰林院檢討。明景帝景泰元年（1450年），李實自瓦剌歸來，請求再次派遣使者迎接英宗，景帝不許，邢讓上書懇請。景泰末丁憂歸，服闋，天順二年十一月復除原職。英宗復辟後的天順末年，父喪丁憂歸去。憲宗即位，八年八月起復，命驰驿赴京，纂修《英宗實錄》，乞终制不许。以九年秩满，成化元年（1465年）三月進翰林院修撰。憲宗成化二年八月，升國子監祭酒，在任期間以師道自任，修《辟雍通志》，督諸生誦小學及諸經文。成化五年六月，升禮部右侍郎。兩年后，因國子監用會饌錢之事，被追究為死罪，用錢贖罪減刑至降為平民，罢免归鄉数月卒，年仅四十五《明宪宗纯皇帝实录卷之八十九》：成化七年三月，礼部左侍郎邢让、国子监祭酒陈鉴、司业张业俱坐罪除名。国子监旧有会馔椒油钞，已而折钱当输纳者多后期，师生不得时给，出监则委而去，颇有馀积，监中相循以为公用。让前为祭酒，凡造作等类法当责诸有司者，不复文移，一切任意为之，故所用尤夥。又不立案著籍，莫可稽考。迨迁礼部，鉴代其任，亦循旧无所更革。礼科给事中成实、户科给事中丘弘皆尝言及，至是掌助教事检讨叶时等以讦典簿王允发其事，下刑部请逮让等置对，诏不许。让等各上奏申辩，给事中、御史据时所奏语，交章劾之。有旨并逮让等，刑部乃遣官核实，监丞黄明善用言激怒之，又案籍无可据者，但用查估为数，凡钞三十三万六千五十八贯、钱一百四十九万九千九百八十二文，俱无归著。刑部遂以监守自盗，坐让等，让自狱中复令家人申理，因奉翰林院学士万安、李泰平日与己有隙，故倡此说陷己。都给事中丘弘承风奏劾，又日宣言其事于朝，且以危语动刑部，使傅致已罪奏上，乃命会官杂治。廷中让等犹不伏，更命御史覆核，遂坐让、鉴、业前罪，论斩，赎为民。典簿王允并以仓粮受赂罪充军，时等杖徒有差。既而监生卢楷、杨守址等连名讼其冤，下法司议，寝不行。让字逊之，山西襄陵县人，由进士改庶吉士，授翰林检讨。景泰初疏言迎复大义， 景皇帝委曲批答，语在 英庙实录中。天顺八年居父丧，未终，以修实录召起，秩满升修撰。成化二年升国子祭酒，五年拜礼部左侍郎，未及再期而免。初让为祭酒，欲声闻出前人，上创立敕谕学规等碑，修国子监通志，躬课诸生诵小学以及诸经，痛惩谒告之弊，人以是称誉之。其致毁亦以此，其费用会馔钱有不悦者，已议其后。让既升去，典簿王允遂专其利，以致众论沸腾，株连及让，免归数月卒，年仅四十五。让负才气，词翰亦清劲，然强忍狭中，意所轻重，人輙形辞色，锐意柄用，而势力相轧者忌之，故卒及祸。鉴字缉熙，直隶长洲县人，父润以事发戍边，道京师叶鉴，入神乐观为道士。鉴性明敏，见儒书輙成诵，因改习举子业。正统甲子领顺天府乡荐，戊辰进士及第，授翰林院编修。景泰初充经筵讲官，进修撰。天顺中预修大明一统志，侍东宫讲读。丁母忧，召修英庙实录，疏乞终制，许之。服阕，进侍讲，仍预纂修。成化丁亥实录成，进侍读学士，升国子监祭酒。时祭酒邢让升礼部左侍郎，而鉴代之，鉴以让年甲官资俱后于已，而反补其阙，心怀不平。适馔钱事发，鉴自以历任未久，顾所用不多，而用各有故，方幸其败。及下狱，扣所历月日钱多，不能花销，竟与让同坐除名，始悔恨，默然无言。鉴为文辩博，笔札遒劲，雅有时誉，而吏事非其所长。又好谈论，喜讦人阴私，恒传诵无名子诗以讥切时事。是时京师有司寇陆三千之谣，刑部尚书陆瑜疑鉴所为，而该问官又或为人主使，故于鉴无所庇惜云。业字振烈，江西安福县人，景泰辛未进士，改庶吉士，授检讨，九年考满，升国子监司业，尝署掌监印，而皆在未以钱折钞之前。及折钱，业未尝一支用，故其被鞠，祭酒邢让颇为业称冤，而法司并坐之，亦除名。业质实敦厚，言若不出口而悟理有造诣，诸生多就讲解。为文章坦易明白，通书经，尝自为疏是正蔡氏传并纂习礼，书未成而卒。《明史》（卷163）：“邢讓，字遜之。襄陵人。年十八，舉於鄉，入國子監。為李時勉所器，與劉珝齊名。登正統十三年進士。改庶吉士，授檢討。景泰元年，李實自瓦剌還，請再遣使迎上皇。景帝不許。讓疏曰：「上皇於陛下有君之義，有兄之恩，安得而不迎？且令寇假大義以問我，其何辭以應？若從群臣請，仍命實賫敕以往，且述迎復之指。雖上皇還否未可必，而陛下恩義之篤昭然於天下。萬一迎而不許，則我得責直於彼，以興問罪之師，不亦善乎。」疏入，帝委曲諭解之。天順末，父憂歸。未終喪，起修《英宗實錄》，進修撰。成化二年超遷國子祭酒。慈懿太后崩，議祔廟禮，讓率僚屬疏諫。兩京國學教官，例不得遷擢，讓等以為言，由科目者，滿考得銓敘。讓在太學，亦力以師道自任，修《辟雍通志》，督諸生誦小學及諸經。痛懲謁告之弊，時以此見稱，而謗者亦眾。為人負才狹中。意所輕重，輒形於詞色，名位相軋者多忌之。五年擢禮部右侍郎。越二年，以在國子監用會饌錢事，與後祭酒陳鑒、司業張業、典籍王允等，俱得罪坐死。諸生訴闕下，請代。復詔廷臣雜治，卒坐死，贖為民。”。

家族
曾祖邢伯川。祖父邢敬初。父邢茂政。母郭氏。具慶下。兄邢训、邢謙。聘梁氏《正統十三年戊辰科進士登科錄》。子邢霖，成化進士。

参考文献

Category:正統九年甲子科山西鄉試舉人
Category:明朝庶吉士
Category:明朝翰林院修撰
Category:明朝國子監祭酒
Category:明朝禮部侍郎
Category:邢姓